હમીરપુર: ઉત્તર પ્રદેશના બાંદામાં આજે સવારે ઉત્તર પ્રદેશ રોડવેઝની બસ પર હાઈટેન્શન લાઈન પડવાથી છ લોકોનાં મોત થયાં છે. મૃતકોમાં એક મહિલાનો પણ સમાવેશ થાય છે. આ અકસ્માતમાં ૨૫ લોકો દાઝ્યા છે. આજે સવારે ઉત્તર પ્રદેશ રોડવેઝની એક બસ એક વીજળીના થાંભલા સાથે ટકરાયા બાદ લાઈવ હાઈટેન્શન વાયરની ચપેટમાં આવી જતાં આખી બસ સંપૂર્ણપણે સળગી જઈને ખાખ થઈ ગઈ હતી અને આ અકસ્માતમાં એક મહિલા સહિત છ લોકો બસમાં લાગેલી આગમાં જીવતાં ભડથું થઈ ગયા હતા.